22/12/2022 | Administración LocalMunicipal
Irixoa
Bases xerais convocatorias estabilización 2022

Bases xerais reguladoras dos procesos de estabilización polo sistema excepcional de concurso, en execución da oferta de emprego público do ano 2022 Bases xerais de estabilización Con data do 16-12-2022 a Xunta de Goberno Local do Concello de Irixoa aprobou as Bases xerais reguladora dos procesos de estabilización polo sistema excepcional de concurso, en execución da oferta de emprego público do ano 2022 (XGL 13-5-2022). A Lei 20/2021, do 28 de decembro, de medidas urxentes para a redución da temporalidade no emprego público (BOE núm.132, do 29 de decembro de 2021), en vigor desde o 30 de decembro de 2021, aborda importantes reformas estruturais no ámbito do emprego público co obxectivo da redución da temporalidade. Así, adicionalmente aos procesos de estabilización que regularon os artigos 19. Un.6 da Lei 3/2017, do 27 de xuño, de orzamentos xerais do Estado para o ano 2017 e 19. Un.9 da Lei 6/2018, do 3 de xullo, de orzamentos xerais do Estado para o ano 2018, na súa disposición adicional sexta prevé que as administracións públicas convoquen, con carácter excepcional polo sistema de concurso, consonte o previsto no artigo 61, apartados 6 e 7, do texto refundido do Estatuto básico do empregado público, aquelas prazas que, reunindo os requisitos establecidos no artigo 2.1 da lei, estivesen ocupadas con carácter temporal de forma ininterrompida con anterioridade ao 1 de xaneiro de 2016. Estes procesos, que se realizarán por unha soa vez, poderán ser obxecto de negociación en cada un dos ámbitos territoriais da Administración do Estado, comunidades autónomas e entidades locais. Con esta disposición adicional dáse amparo normativo ao concepto xurisprudencial de interinidade de longa duración superior a cinco anos, que polo seu carácter de normativa básica resulta de aplicación ao conxunto das administracións públicas e garante a igualdade en todo o territorio. Consonte a disposición adicional oitava, os procesos de estabilización contidos na disposición adicional sexta incluirán nas súas convocatorias as prazas vacantes de natureza estrutural ocupadas de forma temporal por persoal cunha relación desta natureza, anterior ao 1 de xaneiro de 2016. Os procesos de estabilización que se convoquen ao abeiro da citada lei garantirán o cumprimento dos principios de libre concorrencia, igualdade, mérito, capacidade e publicidade, e poden artellarse medidas que posibiliten unha coordinación entre as diferentes administracións no desenvolvemento destes. Entre as condicións que, de acordo coa xurisprudencia constitucional, han de darse para que non caiba apreciar infracción ningunha do principio de igualdade de acceso a cargos e empregos públicos do artigo 23.2 da Constitución atópanse, en primeiro lugar, que se trate dunha situación excepcional; en segundo, que só se acuda a este tipo de procedementos por unha soa vez, pois doutro xeito perderíase a súa condición de remedio excepcional e en terceiro, que a dita posibilidade estea prevista nunha norma con rango legal (STC 12/1999, do 11 de febreiro de 1999). A Sentenza do Tribunal Supremo do 24 de xuño de 2019 (rec.1776/2016) dá validez nun plan de estabilización a unha puntuación superior dos servizos prestados na propia administración. Segundo a devandita sentenza, non parece arbitrario puntuar de forma distinta a experiencia, segundo se adquiriu na mesma administración á que pertence a praza ou noutro posto, xa que podendo haber puntos en común, non se trata do mesmo contexto organizativo nin funcional e non coinciden as competencias e funcións nin a normativa que se ten que aplicar, por tanto, mediando esas diferenzas non é irrazoable que tamén difira a puntuación. Por outra banda, o Acordo sobre o desenvolvemento dos procesos de estabilización do emprego temporal entre a Administración xeral do Estado e as organizacións sindicais, do 11 de decembro de 2019, recolle que na fase de concurso estableceranse criterios de valoración que teñan en conta, preferentemente, os servizos prestados na administración convocante, así como a realización de tarefas nos ámbitos funcionais nos que se require unha maior especialización. Estas bases xerais teñen por obxecto regular a provisión en propiedade ou o contrato indefinido fixo, mediante un procedemento extraordinario de consolidación e estabilización de emprego temporal, de diferentes prazas de persoal laboral e persoal funcionario incluída na oferta de emprego público do ano 2022, que se convoquen ao abeiro da Lei 20/2021, do 28 de decembro, de medidas urxentes para a redución da temporalidade no emprego público. As condicións específicas de cada proceso selectivo regularanse nas bases de cada unha das correspondentes convocatorias, consonte os criterios de valoración que se indican nestas bases, criterios comúns de actuación que foron acordados entre a FEGAMP e os sindicatos CCOO, CIG e UXT.3.1. As convocatorias dos procesos selectivos serán publicadas no Boletín oficial da provincia da Coruña e no taboleiro de anuncios da sede electrónica do Concello de Irixoa.3.2. Os anuncios das correspondentes convocatorias publicaranse no Boletín Oficial do Estado (en diante BOE) e, así mesmo, no taboleiro de anuncios da sede electrónica do Concello de Irixoa.3.3. Os demais actos e acordos que se diten en desenvolvemento de cada proceso selectivo publicaranse no BOP e/ou no taboleiro de anuncios da sede electrónica do Concello de Irixoa, segundo proceda. A identificación das prazas convocadas realizarase nas bases específicas de cada convocatoria.5.1. Os procesos selectivos realizaranse mediante o sistema extraordinario de concurso cunha valoración máxima de 100 puntos, consonte as bases específicas de cada convocatoria, en función das características das prazas obxecto de convocatoria e de acordo cos criterios de valoración que se indican a continuación: Méritos profesionais: 90 puntos. • Servizos prestados no corpo, escala, categoría ou equivalente da entidade local convocante en calidade de persoal temporal ou funcionario interino: 0,94 puntos por mes completo. • Servizos prestados noutros corpos, escalas, categorías ou equivalentes da entidade local convocante en calidade de persoal temporal ou funcionario interino: 0,22 puntos por mes completo. • Servizos prestados en corpos, escalas, categorías ou equivalentes doutras administracións públicas (distintas da administración local convocante) en calidade de persoal temporal ou funcionario interino: 0,30 puntos por mes completo. • Servizos prestados no resto do sector público en calidade de persoal temporal ou funcionario interino: 0,06 puntos por mes completo. Aos efectos das presentes bases, entenderanse por servizos prestados os realizados en virtude de contrato laboral temporal ou relación administrativa. Serán aceptados aqueles documentos que acrediten de forma fidedigna a experiencia profesional. O tempo de servizo computarase a xornada completa, polo que se a xornada é reducida aplicarase un coeficiente redutor proporcional, de acordo co que consta no informe de vida laboral. A experiencia profesional deberá acreditarse mediante certificación, expedida pola Administración Pública na que prestou servizos. O certificado deberá facer constar os servizos prestados que se pretendan facer valer como experiencia profesional na fase de concurso, debendo achegarse copia do contrato ou nomeamento con indicación da praza, corpo, escala, subescala ou clase de adscrición. O certificado deberá así mesmo acompañarse de informe da vida laboral, expedido pola Tesourería Xeral da Seguridade Social, na que consten expresamente os períodos e grupo de cotización correspondentes a esa categoría. Enténdese por servizos prestados na Administración pública os que derivan dunha contratación laboral, da condición de persoal funcionario de carreira ou interino en calquera das súas modalidades. Outros méritos: 10 puntos. • Formación e capacitación profesionais: Valorarase a realización de cursos, seminarios, xornadas e similares homologados polas diferentes administracións públicas, ou outras entidades do sector público, ou os realizados no ámbito da formación para o emprego ou nos acordos de formación continua, cuxo contido estea directamente relacionado coas funcións propias da praza obxecto da convocatoria; tamén son valorables os considerados transversais polo seu interese para todos os postos, como os de coñecemento da lingua galega, os relacionados coa prevención, cos dereitos e deberes dos empregados públicos, coa igualdade, a protección de datos, a atención á cidadanía, a protección do medio ambiente desde o ámbito laboral e os de contido ofimático, entre outros. Non se aceptará formación non acreditada dentro dos plans e accións formativas aprobadas e xestionadas polas administracións públicas. Por grupos ou subgrupos de titulación, a táboa de horas requiridas para alcanzar a puntuación máxima sería: Grupo I/A2: 0,10 puntos/hora (Puntuación máxima con 200 h.) Grupo II/B: 0,125 puntos/hora (Puntuación máxima con 160 h.) Grupo IV/C2: 0,20 puntos/hora (Puntuación máxima con 100 h.) Grupo V/AP: 0,33 punto/hora (Puntuación máxima con 61 h.) • Titulación superior á requirida para o acceso e que teña relación coa praza: 1,50 puntos.5.2. Os procesos selectivos terán carácter aberto e garantirán a libre concorrencia. En cumprimento do artigo 23 da Constitución, en ningún caso se restrinxirá a participación ao persoal temporal (funcionario interino ou persoal laboral temporal ou laboral indefinido non fixo por sentenza) que estea a ocupar ou ocupase con carácter temporal as prazas obxecto de convocatoria, nin se esixirá requisito ningún que supoña restrición á liberdade de acceso ao emprego público.5.3. Os órganos de selección velarán polo cumprimento do principio de igualdade de oportunidades entre sexos. As persoas participantes nos procesos de estabilización de emprego temporal que se convoquen deberán reunir, no día de finalización do prazo de presentación de solicitudes e manter ata o momento da toma de posesión como persoal funcionario de carreira ou persoal laboral fixo, os seguintes requisitos, sen prexuízo dos que sinalen as correspondentes bases específicas: a) Ter a nacionalidade española ou cumprir os requisitos establecidos no artigo 57 do Texto refundido da Lei do Estatuto básico do empregado público aprobado polo R. D. lexislativo 5/2015, do 30 de outubro, no suposto de acceso ao emprego público de nacionais doutros estados. b) Posuír a capacidade funcional para o desempeño das tarefas. c) Ter cumpridos dezaseis anos e non exceder, se é o caso, da idade máxima de xubilación forzosa. d) Non estar separado mediante expediente disciplinario do servizo de calquera Administración Pública ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para emprego ou cargos públicos por resolución xudicial, para o acceso ó corpo ou escala de funcionario no que estivese separado ou inhabilitado. No caso de ser nacional doutro estado, non atoparse inhabilitado ou en situación equivalente nin ser sometido a sanción disciplinaria ou equivalente que impida, no seu Estado, nos mesmos termos o acceso ó emprego público. e) Posuír un título acreditativo do nivel de coñecemento da lingua galega correspondente a cada praza a estabilizar, que se concretará nas bases específicas. Os aspirantes que non o acrediten deberán superar unha proba de coñecemento que en ningún caso computará como mérito e que se realizará ós efectos de garantir o dereito de participar no proceso selectivo de estabilización para aquelas persoas que non posuíran o título acreditativo de galego con anterioridade á convocatoria. A tales efectos, estas persoas deberán sinalar na súa solicitude de participación en dito proceso selectivo esta circunstancia. A proba de coñecemento de lingua galega realizarase unha vez finalizado o concurso de méritos a aquelas persoas aspirantes propostas para a obtención de praza e cualificarase como apta ou non apta. No caso de que esta proba de coñecemento non puntuable sexa cualificada como non apta, a persoa candidata será excluída do proceso de selección e a seguinte coa puntuación de méritos máis alta será proposta para a obtención da praza. Se esta persoa non tivese acreditado con anterioridade o coñecemento de lingua galega correspondente, deberá someterse á referida proba de galego cos mesmos efectos expostos con anterioridade. f) Cumprir os demais requisitos esixidos para o ingreso nas respectivas bases específicas. Todos os requisitos sinalados no apartado anterior deberán posuílos os aspirantes o día que remate o prazo para presentar as solicitudes e conservalos na data do seu nomeamento como persoal laboral fixo ou funcionario. As persoas aspirantes deberán acreditar estar en posesión do título acreditativo do nivel de coñecemento da lingua galega requirido para o acceso ao correspondente grupo/subgrupo, de conformidade coa Orde do 16 de xullo de 2007 pola que se regulan os certificados oficiais acreditativos dos niveis de coñecemento da lingua galega, modificada pola Orde do 10 de febreiro de 2014 (DOG núm.146 do 30 de xullo e núm.34 do 19 de febreiro, respectivamente). No caso de non acreditalo, deberán superar unha proba de coñecemento da lingua galega, de carácter obrigatorio e eliminatorio, que terá a cualificación de apto ou non apto. As bases específicas de cada convocatoria indicarán o título requirido en cada caso, así como as características da proba. De conformidade co artigo 13.5 da Lei orgánica 1/1996, do 15 de xaneiro, de protección xurídica do menor, será requisito para o acceso ás profesións, oficios e actividades que impliquen contacto habitual con menores, e para o exercicio destas, que non fora condenado por sentenza firme por ningún delito contra a liberdade e indemnidade sexual, que inclúe a agresión e abuso sexual, acoso sexual, exhibicionismo e provocación sexual, prostitución e explotación sexual e corrupción de menores, así como por trata de seres humanos. Para estes efectos, quen pretenda o acceso a tales profesións, oficios ou actividades deberá acreditar esta circunstancia mediante unha certificación negativa do Rexistro central de delincuentes sexuais.9.1. Ao abeiro do Real decreto 203/2021, do 30 de marzo, polo que se aproba o Regulamento de actuación e funcionamento do sector público por medios electrónicos, as persoas aspirantes deberán presentar unha instancia xeral xunto co modelo de participación no proceso selectivo, de forma telemática a través da sede electrónica do Concello, accesible na ligazón https://sede.irixoa.es/sxc/gl/; deberá achegarse a documentación que xustifique o cumprimento dos requisitos, os méritos alegados e o pago da taxa por dereitos de exame. A inscrición realizarase seguindo as instrucións que se indiquen nas bases específicas, sendo necesario identificarse mediante a plataforma de identificación e sinatura electrónica Cl@ve, en calquera das súas modalidades.9.2. Se a persoa aspirante non presentase a súa solicitude de forma telemática, resultará excluída na relación provisional de persoas admitidas e, se non emendase no prazo concedido para o efecto, quedará definitivamente excluída do proceso selectivo. De conformidade co establecido no artigo 68 da Lei 39/2015, do 1 de outubro, de procedemento administrativo común das administracións públicas, para estes efectos considerarase como data de presentación da solicitude aquela na que sexa realizada a emenda.9.3. O órgano competente poderá acordar que se cubra en papel de forma substitutoria cando unha incidencia técnica debidamente acreditada imposibilitase o funcionamento ordinario dos sistemas.9.4. O prazo de presentación de solicitudes será de vinte días naturais contados a partir do día seguinte ao da data de publicación do anuncio da convocatoria no BOE. A falta de presentación da solicitude en tempo e forma suporá a exclusión da persoa aspirante.9.5. Os erros de feito, materiais ou aritméticos que se puidesen advertir na solicitude poderanse emendar en calquera momento, de oficio ou a pedimento da persoa interesada.9.6. No marco da vixente normativa de protección de datos, os datos contidos na solicitude serán obxecto de tratamento automatizado polo Concello de Irixoa coa finalidade de levar a cabo a tramitación administrativa que derive da xestión do proceso selectivo. As persoas aspirantes poderán exercer os seus dereitos de acceso, rectificación, supresión, oposición e limitación ao tratamento e portabilidade dos datos a través da sede electrónica do Concello de Irixoa ou ben na forma establecida na normativa reguladora do procedemento administrativo común.9.7. Coa solicitude de participación no proceso selectivo presentarase a documentación requirida nas bases específicas da convocatoria. As solicitudes para participar neste proceso irán acompañadas inescusablemente do xustificante acreditativo de ter ingresado na Tesourería Municipal a cantidade que corresponda segundo a seguinte táboa: - Grupo A, Subgrupos A1/A2, ou persoal laboral equivalente (grupo I/II) 45,00 euros - Grupo C, Subgrupos C1/C2, ou persoal laboral equivalente (grupo IV) 35,00 euros - Agrupaciones Profesionais ás que fai referencia a disposición adicional sétima da Lei 7/2007, de 12 de abril ou persoal laboral equivalente (grupo V) 20,00 euros Este importe deberá facerse efectivo mediante ingreso na conta municipal (cos datos persoais do/a aspirante e praza á que opta), número de conta de ABANCA ES02 2080 0092 1631 1000 0018. A ausencia do abono dos dereitos de exame, dentro do prazo de presentación de instancias, determinará a exclusión do/a aspirante. En ningún caso a presentación e pago da taxa por dereitos de exame suporá a substitución do trámite de presentación da instancia.11.1. Logo de transcorrer o prazo de presentación de solicitudes, ditarase resolución do alcalde–presidente na que declarará aprobada a relación provisional de persoas aspirantes admitidas e excluídas, con indicación da causa de exclusión provisional. Nesta resolución, que se publicará no BOP e no taboleiro de anuncios da sede electrónica do Concello de Irixoa. Quen, dentro do prazo sinalado, non emende a exclusión ou omisión xustificando o seu dereito á admisión, será definitivamente excluído/a do proceso selectivo.11.2. Logo de finalizar o prazo de corrección, o órgano competente ditará resolución na que aprobará a relación definitiva de persoas admitidas e excluídas, con indicación da causa de exclusión, se é o caso; e nomeará o tribunal cualificador do proceso selectivo e anunciará a data, hora e lugar da constitución deste para proceder á valoración dos méritos. A resolución definitiva publicarase na forma indicada para a resolución provisional.11.3. Sen prexuízo de que á finalización do proceso selectivo se lles requira ás persoas aspirantes que o superen a acreditación documental do cumprimento dos requisitos de participación, en calquera momento do proceso selectivo poderáselles requirir que acrediten o cumprimento dos requisitos esixidos e, de non acreditar estes, acordar a súa exclusión.12.1. Os tribunais cualificadores dos procesos selectivos estarán constituídos por un número impar de membros, coa seguinte composición: a) Presidente, que será un/unha funcionario/a ou persoal laboral fixo designado/a polo órgano competente. b) Vogais, funcionarios/as ou persoal laboral fixo designados/as polo órgano competente. c) Secretario, que será un/unha funcionario/a ou persoal laboral fixo designado/a polo órgano competente. Non poderán formar parte dos órganos de selección: o persoal de elección ou designación política, o persoal funcionario interino ou laboral temporal, o persoal eventual, nin as persoas que nos 5 anos anteriores á publicación da convocatoria realizasen tarefas de preparación de aspirantes a probas selectivas de acceso a igual categoría ou equivalente á das prazas convocadas. A pertenza aos órganos de selección será sempre a título individual, e non pode ocuparse en representación ou por conta de ninguén. Os órganos de selección deberán actuar conforme aos principios de imparcialidade e profesionalidade dos seus membros e, na súa composición, tenderán á paridade entre muller e home. Todos os membros dos órganos de selección deberán pertencer a un corpo, escala ou categoría profesional para cuxo ingreso se requira unha titulación de nivel igual ou superior ao esixido para participar no proceso selectivo correspondente.12.2. De conformidade co disposto no artigo 14 da Constitución, os tribunais velarán polo cumprimento do principio de igualdade de oportunidades entre ambos os sexos. Os tribunais adoptarán as medidas oportunas que lles permitan ás persoas aspirantes con discapacidade, que así o acreditasen na solicitude, poder participar nas probas do proceso selectivo en igualdade de condicións.12.3. Os órganos de selección actuarán con plena autonomía no exercicio da súa discrecionalidade técnica e velarán pola transparencia e obxectividade do proceso selectivo, a confidencialidade das probas e o estrito cumprimento das bases da convocatoria. Con todo, o órgano de selección está facultado para resolver as dúbidas que xurdan durante a realización do correspondente proceso selectivo e para adoptar os acordos que garantan o seu adecuado desenvolvemento en todo o non previsto nas bases reguladoras da convocatoria ou no caso de dúbidas na súa aplicación. Os tribunais cualificadores actuarán con suxeición ao disposto nas Leis 39/2015, do 1 de outubro, do procedemento administrativo común das administracións públicas e 40/2015, do 1 de outubro, de réxime xurídico do sector público e demais disposicións vixentes. O réxime xurídico aplicable aos órganos de selección axustarase ao disposto para os órganos colexiados na Lei 40/2015, do 1 de outubro, de réxime xurídico do sector público.12.4. Na acta da sesión de constitución dos tribunais poderase acordar que os membros titulares e suplentes destes actúen de forma indistinta.12.5. O órgano de selección poderá acordar a incorporación aos seus traballos de persoal colaborador ou asesores especialistas cando as circunstancias así o aconsellen; os asesores/as especialistas prestarán colaboración na súa especialidade técnica, con voz, pero sen voto.12.6. Os membros dos tribunais deberán absterse de intervir e, así mesmo, as persoas aspirantes poderán recusar os membros dos tribunais cando concorra algunha das circunstancias que se prevén no artigo 23 da Lei 40/2015, do 1 de outubro, de réxime xurídico do sector público.12.7. Os membros dos tribunais, o persoal colaborador e asesores/as terán a categoría que corresponda ao corpo, escala ou categoría da praza que se convoque, segundo o disposto no artigo 30 do Real decreto 462/2002, do 24 de maio, de indemnizacións por razón do servizo.12.8. A efectos de comunicacións e demais incidencias relativas aos procesos selectivos, as persoas aspirantes poderán presentar os seus escritos a través da sede electrónica do Concello de Irixoa ou en calquera das formas previstas no artigo 16.4 da Lei 39/2015, do 1 de outubro, de procedemento administrativo común das administracións públicas. As bases específicas de cada convocatoria indicarán a documentación necesaria para a acreditación dos méritos baremables. A acreditación documental dos méritos alegados deberá realizarse dentro do prazo concedido para presentar as solicitudes de participación no proceso selectivo. As persoas interesadas poderán presentar reclamacións ás puntuacións provisionais á valoración dos méritos no prazo de 3 días hábiles, contados desde o día seguinte á súa publicación no taboleiro de anuncios do Concello de Irixoa. A presentación das reclamacións realizarase na forma que se indique na publicación das puntuacións provisionais. Á vista das reclamacións presentadas, o órgano de selección aprobará e publicará as puntuacións definitivas no taboleiro de anuncios da sede electrónica do Concello de Irixoa. Nas actas dos tribunais cualificadores deberá quedar constancia da desagregación das puntuacións outorgadas. En calquera momento do proceso selectivo, os tribunais poderán requirirlles ás persoas aspirantes que acrediten a veracidade dos documentos que presenten para a súa participación. Así mesmo, en calquera momento do procedemento, se os tribunais tivesen coñecemento de que algunha non cumpre cos requisitos esixidos na convocatoria, quedará facultado para determinar a súa exclusión do proceso selectivo. Unha vez finalizada a baremación dos méritos, os tribunais proporanlle ao órgano de contratación a relación de persoas que superaron o proceso selectivo por orde de puntuación, e non poden declarar que superaron este un número superior de aspirantes ao de prazas ofertadas. Non obstante, o resto de participantes serán declarados suplentes, na orde da súa puntuación; esta suplencia terá unha validez de 2 anos, contados dende a data do contrato ou da toma de posesión. O órgano de contratación ditará resolución coa relación de aspirantes que superaron o proceso selectivo, que se publicará no BOP e no taboleiro de anuncios da sede electrónica do Concello de Irixoa. As persoas que superaron o proceso selectivo disporán dun prazo de 20 días naturais, contados desde o día seguinte ao da publicación no BOP da relación de aprobados, para presentar no Rexistro xeral do Concello de Irixoa os seguintes documentos orixinais: a) Título (ou testemuño notarial deste) esixido nas bases específicas da convocatoria para tomar parte no proceso selectivo. b) Declaración xurada de que non foi separado/a mediante expediente disciplinario do servizo de ningunha administración pública, nin estar inhabilitado/a para o exercicio de funcións públicas. c) Declaración xurada de non estar incurso/a en causa de incapacidade ou incompatibilidade de conformidade coa lexislación vixente e referida ao momento da súa toma de posesión. d) Certificado médico acreditativo de non padecer enfermidade nin defectos físicos e/o psíquicos que incapacite para o exercicio das funcións das prazas convocadas, expedido por un facultativo/a do Servizo Galego de Saúde ou similar que lle corresponda. e) As persoas aspirantes que fixesen valer a súa condición de persoa con discapacidade na súa solicitude de participación no proceso selectivo, deberán presentar o certificado acreditativo do grao da discapacidade e, así mesmo, o certificado acreditativo da compatibilidade co desempeño das tarefas ou funcións correspondentes, expedido polo órgano competente da administración sanitaria. f) Os documentos orixinais dos presentados para a valoración dos méritos puntuables na fase de concurso. g) Fotocopia do número de afiliación á Seguridade Social acompañada do orixinal, ou de ser o caso, xustificación de non estar afiliado. h) Documento acreditativo de titularidade de conta bancaria. i) A documentación orixinal acreditativa doutros requisitos esixidos nas bases específicas de cada convocatoria. k) Se é o caso, certificado negativo do Rexistro de delincuentes sexuais. Ante a imposibilidade debidamente xustificada de presentar os documentos esixidos, poderase acreditar que se reúnen as condicións esixidas na convocatoria mediante calquera medio de proba admisible en dereito. As persoas aspirantes que acrediten o cumprimento dos requisitos esixidos na convocatoria serán nomeadas persoal funcionario de carreira ou persoal laboral fixo, en función da praza obxecto de convocatoria, mediante resolución da Alcaldía. Non poderán ser nomeadas aquelas persoas que non acrediten cumprir cos requisitos. No caso de empate na puntuación final, a orde de prelación establecerase atendendo aos seguintes criterios: 1º. Estar a ocupar unha das prazas obxecto da convocatoria do Concello de Irixoa.2º. Estar a ocupar unha das prazas da mesma categoría que a convocada no Concello de Irixoa.3º. Estar a ocupar unha praza de distinta categoría que a convocada no Concello de Irixoa.4º. Antigüidade total acumulada en calquera das administracións públicas.5º. Ser muller.6º. A maior idade. Contra estas bases xerais poderase interpoñer recurso contencioso-administrativo no prazo de dous meses, contados desde o día seguinte ao da súa publicación no BOP, ante o Xulgado do Contencioso-Administrativo da Coruña, segundo o disposto na Lei 29/1998, do 13 de xullo, reguladora da xurisdición contencioso-administrativa ou, con carácter previo e potestativo, recurso de reposición ante a Xunta de Goberno Local do Concello de Irixoa no prazo dun mes, de conformidade co establecido na Lei 39/2015, do 1 de outubro, do procedemento administrativo común das administracións públicas. Irixoa, 19 de decembro de 2022 O alcalde Antonio Deibe Sanmartín